laion/Wikipedia-Exotic huggingface dataset:
אברהם לאופר

אברהם לאופר (11 בנובמבר 1904–6 באוגוסט 1960) היה רופא ישראלי, כירורג, כירורג ילדים, מרופאי הרובע היהודי במלחמת העצמאות, פרופסור לכירורגיה, בשנת 1955 ייסד וניהל את המחלקה הראשונה בישראל לכירורגיית ילדים בבית החולים הדסה. לאופר נולד ברוהטין, פולין (כיום אוקראינה). המשפחה עברה ללבוב, עמד בבחינות בגרות אקסטרניות. התקבל לפקולטה לרפואה בווינה. סיים את לימודי הרפואה בשנת 1932. בשנת 1935 עלה לארץ-ישראל מלווה ברעייתו, הילדה לבית רוהטין. עבד בהתנדבות כ-4 שנים בבית החולים מאיר רוטשילד במחלקת רפואת ילדים. ב-1 בינואר 1940 התגייס לצבא הבריטי. הוא שירת במצרים וסיים קורס קציני רפואה בח'רטום (בסודאן של היום). עסק בכירורגיה ביחידתו של אורד צ'ארלס וינגייט באתיופיה. בין השאר עבד בבית החולים "מגליק הראשון" באדיס אבבה. השתחרר בדרגת מייג'ור. בתום שירותו הצבאי חזר לאופר לירושלים, והחל לעבוד ככירורג בבית החולים הדסה בירושלים. עם פרוץ מלחמת העצמאות התנדב לשרת בעיר העתיקה. יחד עם עלי פייזר ואגון ריס עבד בבית החולים משגב לדך ברובע היהודי. שלושת הרופאים טיפלו בפצועים ממגיני הרובע היהודי, ולעיתים אף ניתחו תחת אש. הרופאים נעזרו באחות ואח מוסמכים, באחות סוציאלית,ב אחות מעשית ובמתנדבות. כאשר נפלה העיר העתיקה בידי הלגיון הערבי, לאופר היה בין אחרוני היהודים שעזבו את העיר העתיקה. בשנת 1953 יצא לארצות הברית להשתלמות בת שנתיים בכירורגיה כללית ובכירורגיית ילדים. בשנת 1955 ייסד וניהל את המחלקה לכירורגית ילדים בבית החולים הדסה. המחלקה הייתה הראשונה בארץ שעסקה בנושא של ניתוחי ילדים. בשנת 1956 במבצע קדש ריכז את הטיפול בפצועים בבאר שבע. לאופר נפטר ב-6 באוגוסט 1960 ונקבר בהר המנוחות בירושלים. השאיר אישה, ושני בנים, אורי כלכלן ודן לאור, פרופסור לספרות באוניברסיטת תל אביב. הרובע היהודי במלחמת העצמאות נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: לאופר, אברהם. עמודים 250-251 אברהם לאופר, באתר BillionGraves נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמוד 332 פרופ' נסים לוי, "פרקים בתולדות הרפואה בארץ-ישראל 1799-1948", הוצאת הקיבוץ המאוחד, והפקולטה לרפואה על שם ברוך רפפורט - הטכניון, חיפה, 1998 "ירושלים בתקופת המנדט העשייה והמורשת", פרק: "התפתחות שירותי הרפואה בירושלים בתקופת השלטון הבריטי", פרק משנה: "הרפואה בירושלים", יהושע בן אריה - העורך, הוצאת יד בן צבי, משכנות שאננים, ירושלים, תשס"ג, 2003, עמוד 305
פיאט 124 ספיידר (2016)

פיאט 124 ספיידר היא מכונית רודסטר דו-מושבית המיוצרת על ידי פיאט-קרייזלר. הדגם הוצג לראשונה בתערוכת הרכב של לוס אנג'לס בשנת 2015. הדגם נושא את שמו של הרכב שיוצר בעבר על ידי פיאט, אך מבוסס במידה על הדור הרביעי של מאזדה MX-5 מיאטה ומיוצר במפעלי מאזדה הנמצאים בהירושימה. הדגם נמכר לראשונה בשנת 2016. בשנת 2012 הכריזו מאזדה ואלפא רומיאו, שהייתה חלק מקבוצת פיאט, על מיזם משותף לפיתוח רכב ספורטיבי מעוצב וקל במשקל, כאשר המנועים לרכבים יפותחו על ידי כל אחת מהחברות בנפרד. במהלך שנת 2014 הכריז סרג'יו מרצ'יונה, מנכ"ל פיאט-קרייזלר, כי אלפא רומיאו תייצר את כל דגמיה רק באיטליה והוחלט שהפרויקט המשותף יתבצע תחת המיתוג של פיאט דגם ה-124 ספיידר בעל ההנעה האחורית מצויד במנוע טורבו (מולטי-אייר) בנפח 1.4 ליטר בעל הספק של 160 כוח סוס ומומנט של 25.4 קג"מ. תיבת ההילוכים היא בעלת 6 הילוכים ידניים או אוטומטיים. למרות הדמיון למאזדה מיאטה, ה-124 ארוך יותר בכ-10 סנטימטר, דבר המעניק יותר מרווח אחסון בתא המטען, אך גם מעלה את משקל הרכב ב-50 ק"ג. בתערוכת הרכב בז'נבה בשנת 2016 חשפה פיאט 2 דגמים תחת המיתוג של אבארט, החטיבה הספורטיבית של החברה: אבארט 124 ספיידר ואבארט 124 ספיידר ראלי. מנוע האבארט מפיק 170 כוח סוס ומגיע למהירות מרבית של 232 קמ"ש. זמן ההאצה מ-0 ל-100 קמ"ש עומד על 6.8 שניות, לעומת 7.3 שניות בדגמים הרגילים. בנובמבר 2016 הוחל בשיווק אבארט 124 ספיידר בישראל. מדיה וקבצים בנושא פיאט 124 ספיידר בוויקישיתוף אתר האינטרנט הרשמי של פיאט 124 ספיידר Fiata! 2017 Fiat 124 Spider debuts at LA Auto Show, Autoweek.com, 18 November 2015 [www.nytimes.com/2016/07/22/automobiles/autoreviews/video-review-fiat-124-spider-lusso-head-turning-italian-spin-on-a-miata.html Fiat 124 Spider Is Made in Japan, Polished in Italy], New York Times, 21 July 2016 Alfa Romeo MX-5 is no more: confirmed as Fiat-Abarth instead, CarMagazine.co.uk, 19 December 2014 Fiat gets Miata-based roadster, Alfa Romeo to build Spider in-house, Road & Track, 19 December 2014 The 2017 Fiat 124 Spider Really Is Better Than The Miata, jalopink.com, 10 June 2016 ניר בן טובים‏, נחשפה: פיאט 124 ספיידר. המיאטה האיטלקית, באתר וואלה, 18 בנובמבר 2015 פיאט מציגה טיפו למשפחה, אבארט 124 לנהג, באתר ynet, 3 במרץ 2016 ניר בן טובים‏, עקרב בלי חלק עליון: אבארט 124 ספיידר בישראל, באתר וואלה, 29 בנובמבר 2016 Fiat 124 Spider - European Sales Fiat 124 Spider - USA Sales אברט 124 ספיידר 2016 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il אברט 124 ספיידר 2017 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il אברט 124 ספיידר 2018 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il אברט 124 ספיידר 2019 - מחירון, מפרטים, אמינות וחוות דעת על Abarth 124 Spider | קארזון, באתר www.carzone.co.il
עלי פייזר

עלי פייזר (1919–1982) היה רופא ישראלי, מרופאי הרובע היהודי במלחמת העצמאות, פרופ' לנוירוכירורגיה, מייסד ומנהל המחלקה לנוירוכירורגיה בבית החולים רמב"ם, המחלקה הראשונה והיחידה בצפון הארץ. פייזר נולד בגטינגן, גרמניה, לאליסה ולכירורג הד"ר דניאל (פריץ) פייזר, אחותו הצעירה עלמה מרים נולדה ב-1927. בשנת 1932 עלה לארץ ישראל עם הוריו, לאחר שאביו רכש בסוף שנות ה-20 של המאה ה-20 פרדס בפרדס חנה. ד"ר הלל יפה יעץ לפריץ לנסוע לארץ ישראל ולסדר את עלייתו במקום. ב-1936 סיים את בית הספר הריאלי בחיפה. ב-1944 סיים את בית הספר לרפואה בבזל. ב-1945 התחיל את עבודתו כרופא מתנדב בבית החולים הדסה ירושלים, 10 ימים לאחר שנשא לאשה את ורה לבית כהן. לזוג נולדו שני ילדים, יעל עליזה ועמוס בנימין שלימים התמנה למנהל המחלקה האורתופדית בשערי צדק. עם פרוץ מלחמת העצמאות התנדב לשרת בעיר העתיקה. יחד עם שני רופאים נוספים, הד"ר אברהם לאופר והד"ר אגון ריס עבד בבית החולים משגב לדך ברובע היהודי, במחזוריות של חודש. פצועים ממגיני הרובע היהודי טופלו על ידי שלושת הרופאים מעובדי בית החולים הדסה, לאופר, פייזר וריס, לעיתים טיפלו וניתחו את הפצועים תחת אש. הרופאים נעזרו באחות ואח מוסמכים, אחות סוציאלית, אחות מעשית, ומתנדבות. רבים מהלוחמים חייבים לצוות הרפואי את חייהם. כאשר נפלה העיר העתיקה בידי הלגיון ד"ר ריס הלך לשבי עם הפצועים והדוקטורים פייזר ולאופר היו כנראה היהודים האחרונים שעזבו את העיר העתיקה. בשנים 1953–1954 השתלם בנוירוכירוגיה בבית החולים מאונט סיני בניו יורק, ארצות הברית. בשנים 1955-1956 חזר לעבוד בבית החולים הדסה ירושלים, במחלקה הנוירוכירורגית כתלמידו של הפרופ' אהרון בלר. בשנת 1956 נתמנה למדריך בבית הספר לרפואה. בשנת 1957, לבקשתם של הד"ר רפאל גז'בין מנהל בית החולים רמב"ם, והד"ר משה לזר סגן מנהל רמב"ם, ייסד וניהל את המחלקה לנוירוכירוגיה בבית החולים רמב"ם, במשך 25 שנים עד לפטירתו. בשנת 1968 נתמנה לפרופסור חבר קליני בפקולטה לרפואה של הטכניון. פייזר נפטר בשנת 1982. בנו, הפרופ' עמוס פייזר, מנהל המחלקה האורתופדית בשערי צדק. אחיינו הפרופ' ראובן פייזר שניהל שנים רבות את המחלקה הגיניקולוגית בבית חולים הקריה, בתל אביב. הרובע היהודי במלחמת העצמאות נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : פייזר, עלי פרופ' עמוד 332 למידע נוסף - הקריה הרפואית רמב"ם נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : פייזר, דניאל (פריץ) עמודים 331-332 נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמודים 250-251 פרופ' נסים לוי, "פרקים בתולדות הרפואה בארץ-ישראל 1799-1948", הוצאת הקיבוץ המאוחד, והפקולטה לרפואה על שם ברוך רפפורט - הטכניון, חיפה, 1998 "ירושלים בתקופת המנדט העשייה והמורשת", פרק : "התפתחות שירותי הרפואה בירושלים בתקופת השלטון הבריטי", פרק משנה : "הרפואה בירושלים", יהושע בן אריה - העורך, הוצאת יד בן צבי, משכנות שאננים, ירושלים, תשס"ג, 2003, עמוד 305 מינויים באוניברסיטה ובטכניון, למרחב, 20 בפברואר 1956
קאמל (פירושונים)

קאמל (Camel) היא מילה באנגלית שפירושה גמל. האם התכוונתם ל... קאמל – להקת רוק מתקדם בריטית Camel (אלבום) – אלבום של להקת קאמל קאמל – צבע (אנ') קאמל (סיגריות) – מותג סיגריות קאמל (חוף) – חוף ים בחיפה קאמל קומדי קלאב – מועדון סטנד-אפ בתל אביב-יפו סופווית קאמל – מטוס קרב של חיל האוויר המלכותי הבריטי ששירת במלחמת העולם הראשונה קמל (ניווט) – מכשיר עתיק לניווט על פי מיקום זוויתי של גרמי שמיים. סימון פיליפ קאמל – זמרת מצרייה כאמל כמאל
כאמל

כאמל (كامل) הוא שם ערבי שמשמעותו "שלם" או "מושלם". האם התכוונתם ל... אל-מלכ אל-כאמל (?–1238) – היה סולטאן מצרים מהשושלת האיובית חוסיין כאמל, סולטאן מצרים (1853–1917) – היה סולטאן מצרים ומלך סודאן בעשור השני של המאה ה-20 מוסטפא כאמל (מוסטפא כאמל פאשה; 1874–1908) – היה עורך דין, עיתונאי ומהפכן מצרי, מאבותיה של התנועה הלאומית המצרית מוסטפא אל-כאמל (1921–2006) – היה נגן עוד תוניסאי אבו כאמל ("המחשב המצרי"; ~850~930) – מתמטיקאי מצרי בן המאה ה-9 כאמל אמין ת'אבת – השם הבדוי שבו נודע המרגל אלי כהן (1924–1965) בסוריה אישים ששמם הפרטי הוא כאמל קאמל (פירושונים) כמאל (פירושונים)
כמאל

כמאל (كمال) הוא שם ערבי שמשמעותו "שלמות". האם התכוונתם ל... כמאל (ספר) – רומן מאת הסופר המצרי נגיב מחפוז ישר כמאל – סופר טורקי ממוצא כורדי אבן כמאל – היסטוריון חצר באימפריה העות'מאנית אל-בוכמאל (מכונה גם "אבו כמאל") - עיר בסוריה מוסטפא כמאל אטאטורק אישים ששמם הפרטי הוא כמאל כאמל קאמל (פירושונים)
ערוער (מואב)

ערוער הייתה עיר עתיקה ששכנה על גדתו הצפונית של נחל ארנון בעבר הירדן המזרחי. מכונה "ערוער אשר על שפת נחל ארנון" כדי להבדילה מהערים האחרות שנקראו בשם זה. מזוהה עם ח'רבת ערער, כ-5 ק"מ מזרחית דרומית לדיבון. העיר שימשה קצה גבול ממלכתו של סיחון ובהמשך קצה גבול נחלת שבט ראובן. ככל הנראה היא ערוער שנבנתה על ידי בני גד יחד עם ערים נוספות בימי משה. פרשני המקרא וחוקריו נתנו לתופעה זאת הסברים שונים. שניים מגיבורי דוד, שמע ויעיאל, באו מערוער. במפקד שערך דוד בסוף ימיו החלו הפוקדים את ספירתם ב"ערוער... אשר בתוך הנחל", ששימשה כאמור כגבול הדרומי ומשם פנו צפונה. היישוב נזכר במצבת מישע כעיר מבוצרת אשר בנה מישע מלך מואב, לאחר שמרד בממלכת ישראל, לה היה משועבד. נראה שמאוחר יותר שבה לידי ישראל, אך בהמשך הוכתה על ידי חזאל מלך ארם. בתקופת יותם מלך יהודה וירבעם מלך ישראל ישב בערוער בלע בן עזז מבני שבט ראובן. יש מפרשים שלא ישב בערוער ממש אלא בסביבתה. ערוער מוזכרת בנבואת הפורענות של ירמיהו על מואב. יהודה קיל, דעת מקרא, יהושע, יב, ב ספר דברים, פרק ב', פסוק ל"ו; פרק ג', פסוק י"ב; ספר יהושע, פרק י"ב, פסוק ב'; פרק ד', פסוק מ"ח; ספר יהושע, פרק י"ג, פסוק ט'; פרק י"ג, פסוק ט"ז ספר במדבר, פרק ל"ב, פסוק ל"ד יהודה קיל ויהודה אליצור, אטלס דעת מקרא, עמ' 116. זאב ארליך, ‏ערי גד וראובן בכיבוש ובהתנחלות, באתר "דעת", בתוך: מזרח הירדן במבט יהודי, דפוס מוריה, התשנ"ו ספר דברי הימים א', פרק י"א, פסוק מ"ד ספר שמואל א', פרק כ"ד, פסוק ה' ספר מלכים ב', פרק י', פסוק ל"ג ספר דברי הימים א', פרק ה', פסוק ח'; פרק ה', פסוק י"ז רד"ק שם ספר ירמיהו, פרק מ"ח, פסוק י"ט ראו עוד: ערוער (מואב), ב"אנציקלופדיה יהודית" באתר "דעת"
פרידריך הראשון, הנסיך הבוחר מברנדנבורג

פרידריך הראשון, הנסיך הבוחר מברנדנבורג (בגרמנית: Friedrich I., Kurfürst von Brandenburg;‏ 21 בספטמבר 1371 - 20 בספטמבר 1440) היה הנסיך בוחר של ברנדנבורג הראשון מבית הוהנצולרן, בין השנים 1415–1440. פרידריך נולד ב-21 בספטמבר 1371, לפרידריך החמישי, רוזן העיר נירנברג ואליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן. בצעירותו שירת פרידריך בחצר זיגיסמונד, מלך הונגריה, ולחם עמו נגד העות'מאנים. בשנת 1397 חזר פרידריך לנירנברג, וירש מאביו את רוזנות העיר נירנברג. בשנת 1398 מת אביו פרידריך החמישי, רוזן העיר נירנברג, ונחלותיו חולקו בין הבנים, ופרידריך ירש את נסיכות אנסבך, בעוד אחיו יוהאן השלישי, רוזן העיר נירנברג קיבל את נסיכות ביירוית. במהלך הסכסוך בין ונצל, מלך גרמניה לרופרכט מפפאלץ, תמך פרידריך ברופרכט, ולאחר מותו בשנת 1410 תמך פרידריך בזיגיסמונד, מלך הונגריה במאבקו להשגת כתר האימפריה הרומית הקדושה. בשל תמיכתו בזיגיסמונד, העניק לו הלה במהלך ועידת קונסטנץ את מרקיזות ברנדנבורג ואת התואר נסיך בוחר. במהלך המלחמה נגד התנועה ההוסיטית לא תמך פרידריך בזיגיסמונד, ומשום כך התקררו היחסים בין השניים. בשל סכסוכים עם האצולה בברנדנבורג, מסר פרידריך בשנת 1426 לבנו יוהאן, מרקיז ברנדנבורג-קולמבאך את מרקיזות ברנדנבורג, ושמר בידיו רק את תואר הנסיך הבוחר. בשנת 1427 ארגן פרידריך את המאבק בתנועה ההוסיטית, ולאחר מכן שימש כמתווך במועצת בזל. באותה שנה מכר פרידריך את זכויותיו ברוזנות העיר נירנברג לעיריית נירנברג, והעיר הפכה לעיר החופשית הקיסרית נירנברג. ב-20 בספטמבר 1440 מת פרידריך, ובמקומו עלה לשלטון בנו פרידריך השני, הנסיך הבוחר מברנדנבורג. בשנת 1401 התחתן פרידריך עם אליזבת מבוואריה, נסיכת הבוחר מברנדנבורג, בתם של פרידריך, דוכס בוואריה ומדאלנה ויסקונטי, ממנה נולדו לו 10 ילדים: אליזבת מברנדנבורג, דוכסית בז'ג-לגניצה-צ'שין (1403–1449), התחתנה עם לודוויק השני, דוכס בז'ג, ולאחריו התחתנה עם ונצל הראשון, דוכס צ'שין יוהאן, מרקיז ברנדנבורג-קולמבאך (1405–1465) ססיליה מברנדנבורג (1405–1449), התחתנה עם וילהלם השלישי, דוכס בראונשווייג-לינבורג. פרידריך השלישי, דוכס בראונשווייג-לינבורג היה בנם. מרגרטה מברנדנבורג (1410–1465), התחתנה עם אלברכט החמישי, דוכס מקלנבורג, ולאחריו התחתנה עם לודוויג השביעי, דוכס בוואריה, ולאחריו התחתנה עם מרטין, רוזן ואלדנפלס מגדלנה מברנדנבורג (1412–1454), התחתנה עם פרידריך השני, דוכס בראונשווייג-לינבורג פרידריך השני, הנסיך הבוחר מברנדנבורג (1413–1471) אלברכט השלישי אכילס, הנסיך הבוחר מברנדנבורג (1414–1486) סופיה (1417) דורותיאה מברנדנבורג, דוכסית מקלנבורג (1420–1491), התחתנה עם היינריך הרביעי, דוכס מקלנבורג פרידריך השלישי מברנדנבורג (1424–1463) מדיה וקבצים בנושא פרידריך הראשון, הנסיך הבוחר מברנדנבורג בוויקישיתוף פרידריך הראשון, הנסיך הבוחר מברנדנבורג, באתר "Find a Grave" (באנגלית) פרידריך הראשון, הנסיך הבוחר מברנדנבורג, באתר אנציקלופדיה בריטניקה (באנגלית)
שהבאנו

שהבאנו (בפרסית: شهبانو) היה תוארן של חלק ממלכות פרס (איראן המודרנית) והאימפריה הפרסית הקדומה, המקביל לתואר שאה ושווה ערך לקיסרית. משמעות התואר בפרסית הוא 'הגברת שאה'. התואר הסאסאני לשהבאנו היה bâmbişnân bâmbişn שמשמעו 'מלכת המלכות', כשלוחה להיותה אשתו העיקרית של המונרך, ועל-מנת להבדילה מיתר המלכות המשתייכות לבית המלוכה. מאז הכיבוש המוסלמי של פרס במאה ה-7, פארה דיבה הייתה לאישה הראשונה והיחידה להיקרא בתואר שהבאנו, הקיסריות הסאסאניות בוראנ-דח'ת (אנ') ואזרמי-דח'ת (אנ') היו האחרונות לשאת בתואר זה לפניה. ערך זה הוא קצרמר בנושא מדע המדינה ובנושא היסטוריה. אתם מוזמנים לתרום לוויקיפדיה ולהרחיב אותו.
פרידריך השני, הנסיך הבוחר מברנדנבורג

פרידריך השני, הנסיך הבוחר מברנדנבורג (בגרמנית: Friedrich II., Kurfürst von Brandenburg;‏ 19 בנובמבר 1413 - 10 בפברואר 1471) היה נסיך בוחר של ברנדנבורג בין השנים 1440–1470. פרידריך נולד ב-19 בנובמבר 1413, לפרידריך השישי, רוזן העיר נירנברג ואליזבת מבוואריה, נסיכת הבוחר מברנדנבורג, בתם של פרידריך, דוכס בוואריה ומדאלנה ויסקונטי. בשנת 1421 התארס פרידריך עם ידוויגה יגלו, בתו של ולדיסלב השני, מלך פולין, אולם היא מתה בשנת 1431 קודם שהתקיימו הנישואים. בשנת 1440 מת אביו פרידריך הראשון, הנסיך הבוחר מברנדנבורג, ונחלותיו חולקו בין הבנים, ופרידריך ירש את נסיכות הבוחר מברנדנבורג. בניגוד לאביו פרידריך התעלם מהפוליטיקה הקיסרית, והתרכז במאמציו להשלים עם תושבי הנסיכות. בשנת 1448 התמרדו תושבי ברלין נגד בניית הארמון המלכותי החדש על ידי פרידריך השני. התנגדות זו לא הצליחה, וציבור האזרחים איבד רבות מן הפריבילגיות הפוליטיות והכלכליות שלו. מלבד זאת פרידריך הפריד את ברלין וקלן מחדש לשתי ערים (מדיניות של הפרד ומשול). קיימת סברה שפרידריך עצמו שיסה מתחילה את האזרחים באצילים, ולאחר מכן דיכא בכוח את המרד שנגרם מתככיו. בשנת 1451 הפך פרידריך את ברלין לבית המגורים המלכותי של נסיכי ברנדנבורג, וברלין ויתרה על מעמדה כעיר הנזאטית חופשית. בשנת 1470 התפטר פרידריך לאחר מאבק ארוך עם דוכסי פומרניה, ואחיו אלברכט עלה במקומו לשלטון. לאחר מכן התיישב פרידריך בעיר נוישטאדט על האייש, שהייתה חלק ממרקיזות ברנדנבורג-קולמבאך, וב-10 בפברואר 1471 מת פרידריך. בשנת 1441 התחתן פרידריך עם קתרינה מסקסוניה, נסיכת הבוחר מברנדנבורג, בתם של פרידריך הראשון, הנסיך הבוחר מסקסוניה וקתרינה מבראונשווייג-לינבורג, ממנה נולדו לו 4 ילדים: דורותיאה מברנדנבורג, דוכסית סקסוניה-לאוונבורג (1446–1519), התחתנה עם יוהאן החמישי, דוכס סקסוניה-לאוונבורג מרגרטה מברנדנבורג (1450–1489), התחתנה עם בוגיסלאב העשירי, דוכס פומרניה יוהאן (1452–1454) ארזאמוס (1453–1465) מדיה וקבצים בנושא פרידריך השני, הנסיך הבוחר מברנדנבורג בוויקישיתוף פרידריך השני, הנסיך הבוחר מברנדנבורג, באתר "Find a Grave" (באנגלית) פרדריק טיילור, חומת ברלין: 13 באוגוסט 1961- 9 בנובמבר 1989 עמ' 31.
דורמן

האם התכוונתם ל... דורמן - שומר סף אישים בשם משפחה זה אבנר דורמן – מלחין ישראלי. בנו של זאב זאב דורמן – נגן בסון ומנצח ישראלי מנחם דורמן – הוגה דעות, מסאי, סופר עברי, פובליציסט, עורך ומתרגם קרל וילם פרדריק מרי דורמן – אדמירל הולנדי אוּם דוּרְמָאן – הגדולה שבערי סודאן
מחנה שיזפון

מחנה שיזפון הוא בסיס צבאי השייך לצבא הגנה לישראל. בבסיס פועלת חטיבה 460 של חיל השריון וכן ביסל"ש. הבסיס נמצא בצפון הרי אילת ובדרום הבקעות בנגב. שם המחנה בא לו משמה של בקעת שיזפון הסמוכה, מקור השם בעצי השיזף הגדלים באזור. הבסיס הוקם לאחר חתימת הסכם השלום בין ישראל למצרים ונסיגת צה"ל מסיני, בשיתוף חיל ההנדסה האמריקאי, בשלהי שנות השמונים. בבסיס נערכות הטירונות, הכשרת מקצועות צוות הטנק (תותחן, טען-קשר ונהג) והאימון המתקדם (צמ"פ - צוות, מחלקה ופלוגה) של כלל לוחמי השריון למעט קורס הצמ"פ של חטיבה 188, הכשרת תומכי הלחימה של חיל השריון, קורס המדריכות (קמ"ד) של חיל השריון וכן קורס מפקדי טנקים (קמ"ט) וקורס קציני שריון (קק"ש). חיל השריון חטיבה 460 בני אור – מידע על בסיס שיזפון, באתר חיל השריון ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
משהו בלבבה

משהו בלבבה הוא אלבומה השישי של הזמרת נורית גלרון, שיצא בשנת 1986. בשנת 1986, בהפקה של אילן וירצברג ואלונה טוראל כיועצת מוזיקלית יצא אלבומה השישי של נורית גלרון "משהו בלבבה" שהיה בעל גוון יותר רוקיסטי מקודמיו. האלבום כלל שירים בולטים כמו: "שיר אהבה" ("משהו בלבבה") שאותו כתב נתן זך, "זה הגשם" של יונה וולך ו-"נפרדנו כך" ("שיר אהב"ה") של לאה גולדברג בלחן של מירון מינסטר. כמן כן נכללו באלבום שירים שכתבה גלרון בעצמה: "אתה הרי יודע", שהוא שירה הראשון שכתבה ו-"בגובה שווה" ("שקר הקשר"). וירצברג וטוראל יצרו לשירה הכואבת של גלרון ליווי שהיה בדרך כלל רוקי-בלוזי חזק יחסית לתקליטיה הקודמים. בתקליט: שירים 1–5 - צד א', שירים 6–10 - צד ב'. הפקה מוזיקלית: אילן וירצברג. ייעוץ מוזיקלי: אלונה טוראל. עיבוד: אילן וירצברג (שירים 1–5, 8). אלונה טוראל (שירים 6–7, 9–10). אלונה טוראל: פסנתר אקוסטי, פסנתר-פנדר, סינטיסייזרים. אילן וירצברג: סינטיסייזרים, גיטרות (חשמלית, אקוסטית), תיכנות מכונת תופים Yamaha RX-11. מאיר ישראל: כלי הקשה. אלון הלל: תופים. מיקי שביב: גיטרה בס. ירוסלב יעקובוביץ': סקסופון. קולות: אילן וירצברג, נורית גלרון. הוקלט באולפני "טריטון", יוני-אוגוסט 1986. טכנאי הקלטה: מרק רוטוול, גיא יפה. עוזר טכנאי: רפי פרסקי. מיקס דיגיטלי: ג'ון מקסוויט, אנגליה. חיתוך דיגיטלי: אולפני "סי.בי.אס.", לונדון. מידע על האלבום משהו בלבבה באתר MusicBrainz נורית גלרון‏, נורית גלרון חושפת את הסודות מאחורי השירים הגדולים שלה, באתר וואלה, 10 באוגוסט 2017
מקסים אורשקין

מקסים סטניסלבוביץ' אורשקין (ברוסית: Максим Станиславович Орешкин; נולד ביולי 1982 במוסקבה) הוא כלכלן ומדינאי רוסי. סגן ראש סגל הקרמלין מאז מאי 2024. שימש כעוזרו של נשיא רוסיה לענייני כלכלה מאז ינואר 2020 עד מאי 2024, קודם לכן כיהן בתפקיד השר לפיתוח כלכלי החל מה-30 בנובמבר 2016 ועד ל-21 בינואר 2020. בשנת 2004 סיים לימודיו בבית הספר הגבוה לכלכלה. מאפריל 2002 ועד יוני 2006 עבד בבנק המרכזי של רוסיה. מיוני 2006 ועד יולי 2010 היה מנהל בכיר ברוסבנק (Росбанк) ומיולי 2010 ועד יוני 2012 ניהל את גוף הניתוח הפיננסי של בנק ההשקעות והתאגידים "קרדי אגריקול". מיוני 2012 ועד אוגוסט 2013 שימש ככלכלן ראשי ב-VTB Capital. בספטמבר 2013 החל לעבוד בממשלה הפדרלית ומונה למנהל המחלקה לתכנון אסטרטגי במשרד האוצר של רוסיה. תפקיד שמילא עד מאי 2015, עת מונה לתפקיד סגן שר האוצר. ב-30 בנובמבר 2016 ולדימיר פוטין מינה אותו לתפקיד השר לפיתוח כלכלי, בהמלצת ראש הממשלה דמיטרי מדבדב. ב-18 במאי 2018 הוארכה כהונתו והמשיך לשמור על תפקידו גם במסגרת ממשלת מדבדב השנייה. ב-21 בינואר 2020 פוטר והוחלף במקסים רשטניקוב שהחל לכהן כשר לפיתוח כלכלי החדש בממשלת מישוסטין ומונה לעוזרו של נשיא רוסיה. באפריל 2020 נכלל בדירקטוריון מועדון הכדורגל צסק"א מוסקבה וב-8 במאי 2020 מונה ליו"ר דירקטוריון מועדון הכדורגל צסק"א מוסקבה. בעקבות קרבתו לשלטון, לאחר פלישת רוסיה לאוקראינה נכנס לרשימת עיצומים של מספר מדינות. אורשקין דובר אנגלית. מקסים אורשקין, ברשת החברתית אינסטגרם "הצו הנשיאותי ״אודות השר לפיתוח כלכלי של רוסיה״" (ברוסית). נשיא רוסיה. 2016-11-30. נבדק ב-2016-11-30. מקסים אורשקין מונה על ידי פוטין לתפקיד שר הפיתוח הכלכלי(ברוסית) ВЭБ.РФ стал владельцем 77,63% акций ПФК ЦСКА "Минфин России :: Руководство". Министерство финансов РФ. נבדק ב-2016-11-30.
גיזת הזהב

במיתולוגיה היוונית, גיזת הזהב (ביוונית: Χρυσόμαλλον δέρας) הייתה שרידי צמרו של האַיִל האגדי כריסומאלוס (Χρυσομαλλος), אשר שימשה עילה למסעם של יאסון וגיבורים מיתולוגיים נוספים לעיר קולכיס על הספינה ארגו, מסע המכונה "מסע הארגונאוטים". סיפור המסע והרקע לו מכונים על פי רוב בשם "גיזת הזהב". לאתאמאס מלך בויאוטיה ואשתו הראשונה נאפלה, נולדו בן פריקסוס ובת הלה. לאחר מותה של אמם נשא המלך את אינו לאשה ונולדו להם שני ילדים. לפי עצתו של האורקל מדלפי שמקורה בתככים של אשתו השנייה, עמד אתאמאס להקריב את פריקסוס והלה קורבן לאלים למניעת בצורת בארצו. נאפלה הופיעה בחלומו של פריקסוס ואמרה לו לקחת את אחותו ולברוח. הרמס שליח האלים הביא להם איל מופלא שצמרו זהב ששמו כריסומאלוס. האיל ידע לדבר בשפת אנוש ולעוף. הילדים עלו על גב האיל, וזה החל לעוף לקולכיס שבקווקז, לעיר בשם פאסוס, אשר כיום נקראת פותי. כאשר עברו מעל המצר שבימינו נקרא הדרדנלים התחוללה סופה והלה נפלה למיצר המים שנקרא על שמה: "הלספונטוס". פריקסוס הגיע לקולכיס והתקבל על ידי אייטס המלך. הוא והאיל חיו בשלווה עד סוף ימיו. כשהזדקן האיל ביקש מפריקסוס להקריבו לזאוס. את צמרו הזהוב תלה איטס על עץ אלון בחורש הקדוש של ארס. על משמר גיזת הזהב הופקד דרקון. פליאס, דודו של יאסון, שלח אותו להביא את גיזת הזהב, בתקווה שלא ישוב ממסעו. לטענתו, נשמתו של פריקסוס תנוח בשלום רק כאשר תשוב גיזת הזהב למולדתו (של פריקסוס), ומשימה זו מוטלת על מי שחפץ למלוך ביולקוס. סיפורו של יאסון מופיע בספר "מטמורפוזות" מאת אובידיוס. היוונים זיהו את קבוצת הכוכבים "טלה" (Aries) שעל שמה המזל טלה, עם כריסומאלוס. האגדה היוותה גם השראה לשמו של מסדר האבירים מסדר גיזת הזהב. בסמל ניו זילנד משובץ סמל גיזת הזהב המסמל את ענף הצאן המפותח של המדינה. בספר פרסי ג'קסון וים המפלצות מסדרת הספרים פרסי ג'קסון, גיבורי הסדרה משתמשים בגיזה כדי להציל את העץ של מחנה החצויים שמגן עליו וכך בסוף הספר יוצאת תאליה מן העץ ופותחת את העלילה לספר השלישי. רוברט גרייבס, גיזת הזהב, בתרגום משה דור, הוצאת עם עובד, 1959; בתרגום איתמר פארן, הוצאת אודיסיאה, 2004 מדיה וקבצים בנושא גיזת הזהב בוויקישיתוף גיזת הזהב, באתר אנציקלופדיית ההיסטוריה העולמית (באנגלית)
טול (נהר)

נהר טול (במונגולית: Туул гол) הוא נהר מרכזי במונגוליה, הנמצא במרכז ובצפון המדינה. אורכו של הנהר 704 קילומטר ושטח אגן הניקוז שלו 48,840 קמ"ר. הנהר עובר בבירת מונגוליה אולן בטור, והוא נשפך לנהר אורחון, יובל של הנהר סלנגה הנשפך אל ימת באיקל. זהו אחד הנהרות הארוכים במונגוליה. הנהר נקרא גם Khatan Tuul, שפירושו "המלכה טול", מכיוון שתושבי המקום מאמינים כי הנהר שומר על הנשים באזור. הנהר מהווה מוקד משיכה לתיירים ולתושבי המדינה, בעיקר בחופשות ובחג הלאומי של מונגוליה, נאדאם. קיימים מספר אזורי תיירות לאורך גדות הנהר. מקורו של הנהר הוא בהר בורחאן חלדון, שהוכרז אתר מורשת עולמית של אונסק"ו ב-2015, עקב חשיבותו הדתית. הר קדוש נוסף ששוכן בסמוך לנהר טול הוא "בוגד חאן" שבפאתי אולן בטור. ההר הוכרז כאזור מוגן בשנת 1783, ונכלל ברשימה של אתרים מועמדים של מונגוליה לצירוף לרשימת אתרי המורשת העולמית של אונסק"ו בשנת 1996 תחת הכותרת "הרים קדושים של מונגוליה". העיור המתגבר במונגוליה, שמוביל לעלייה בתושבי אולן בטור, מוביל לשאיבה מוגברת של מי הנהר, דבר הגורם להתייבשותו בחודשים מסוימים בשנה. בנוסף לכך, השפכים הרבים המופנים אל הנהר, פוגעים באופן ניכר באיכות המים בו. מכרות הקיימים בסמוך לנהר, בין היתר מכרות לכריית זהב, משפיעים לרעה על איכות המים. מדיה וקבצים בנושא טול בוויקישיתוף Tuul River Mongolia, WWF מסלול הנהר טול, באתר mapcarta.com TUUL RIVER, https://mongolia-guide.com/ TUUL RIVER, http://www.touristinfocenter.mn/ THE NAADAM FESTIVAL OF MONGOLIA, Mongolia Quest Great Burkhan Khaldun Mountain and its surrounding sacred landscape Sacred Mountains of Mongolia Environmental literacy of the Tuul River, Mongolia A Healthy Tuul River for Mongolia, World Wildlife Fund B. Byambaa & Y. Todo, Impact Of Placer Gold Mine Technology On Water Quality: A Case Study Of Tuul River Valley In The Zaamar Goldfield, Mongolia, WIT Transactions on Ecology and the Environment, ‏2011 ערך זה הוא קצרמר בנושא גאוגרפיה של מונגוליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.